กรมอุตุนิยมวิทยาเผย 2-3 วันนี้ ทุกภาคของประเทศอาจมีฝนตกหนัก เตือนประชาชนพร้อมรับมือกับสภาวะอากาศ ขณะที่ฝั่งอ่าวไทยและฝั่งอันดามันมีคลื่นลมในทะเลสูง เรือเล็กควรงดออกจากฝั่ง
นายภูเวียง ประคำมินทร์ อธิบดีกรมอุตุนิยมวิทยา เปิดเผยว่า สภาวะอากาศในปลายฤดูฝนตั้งแต่วันนี้ ประเทศไทยในทุกภาคจะมีฝนเพิ่มมากขึ้น ในบริเวณภาคเหนือ ได้แก่ จังหวัดเชียงใหม่ เชียงราย พะเยา น่าน ลำพูน ลำปาง พิษณุโลก ซึ่งเป็นพื้นที่ป่าค่อนข้างมาก //ภาคตะวันออกเฉียงเหนือ ได้แก่ หนองบัวลำภู อุดรธานี หนองคาย บึงกาฬ สกลนคร ชัยภูมิ // ภาคกลางค่อนไปทางตะวันตก ได้แก่ อุทัยธานี ชัยนาท นครสวรรค์ ลพบุรี กาญจนบุรี สุพรรณบุรี ราชบุรี นครปฐม พระนครศรีอยุธยา // ภาคตะวันออก ได้แก่ ปราจีนบุรี ฉะเชิงเทรา ชลบุรี และตราด // ส่วนภาคใต้ตอนบน ได้แก่ จังหวัดเพชรบุรี จนถึง สตูล ตรัง และภูเก็ต โดยจะครอบคลุมไปจนถึงวันที่ 27 มิถุนายนนี้ และสภาวะอากาศฝนตกหนักจะลดน้อยลง พร้อมแนะนำประชาชนที่อยู่ในบริเวณจุดเสี่ยงหรือจุดอันตรายต่างๆ ให้เตรียมพร้อมรับมือกับฝนตกหนัก อาจเกิดน้ำป่าใหลหลากน้ำท่วมฉับพลันได้ อีกทั้ง สำหรับคลื่นลมในทะเลฝั่งอันดามัน จะมีคลื่นสูง 2- 3 เมตร ประชาชนต้องเพิ่มความระมัดระวังในการเดินเรือเล็ก ส่วนอ่าวไทยคลื่นสูงประมาณ 2 เมตรและอาจสูงถึง 3 เมตร เนื่องจากพายุฝนตกหนักและคลื่นลมแรง เรือเล็กควรงดออกจากฝั่ง        นอกจากนี้ อธิบดีกรมอุตุนิยมวิทยากล่าวด้วยว่า ปริมาณฝนของประเทศไทยในปีนี้เมื่อเทียบกับปีที่แล้วมีปริมาณที่น้อยกว่า ซึ่งอาจมีฝนตกหนักในพื้นที่บางบริเวณ เป็นลักษณะของอากาศที่แปรปรวนเท่านั้น#กรมอุตุนิยมวิทยา  # #สำนักข่าว #กรมประชาสัมพันธ์